18-åring dømt til fengsel for «facerape»
Nå er den unge nettpøbelen dømt til ti dagers betinget fengsel - den andre dommen på få uker for «facerape» i Danmark. I februar ble to tenåringsgutter dømt til bøter på 2000 og 4000 kroner etter å ha tuklet med Facebook-kontoen til en jevnaldrende jente. Årsak: De la ut bilde av en penis på profilbildet hennes. - Dette kunne også skjedd i Norge. Det er helt klart at det finnes flere bestemmelser i straffeloven dette kan falle inn under, slik at «facerape» også kan være straffbart i Norge, sier medierettsadvokat Jon Wessel-Aas til VG.Advokaten har lang erfaring med medierett, sosiale medier og personvern, og ga i går ut boken «Jus og sosiale medier». - Det finnes jo mange former for «Facerape». Hvis du går fra PC-en, og noen venner eller kolleger skriver noe morsomt på Facebook-profilen din, blir det jo som regel ledd bort, og så er alle ferdige med det. Men i tilfeller der det går over i mobbing, eller der noen oppretter falske profiler, kan det være straffbart, sier Wessel-Aas.Til slutt ble Facebook-svindelen oppdaget av en av lærerne selv, som anmeldte saken. 18-åringen slipper å sone, selv om påtalemyndigheten ville sende ham i fengsel. Ifølge Berlingske har lignende saker gitt opp mot 30 dagers fengsel i Danmark. - Dette er det nok ikke alle som er klar over. Oppretter du falske profiler, kan du bli dømt for ID-tyveri. Når du er ung og tenker at du bare skal tulle litt på nettet, tenker du ikke alltid på konsekvensene. Du sitter liksom litt i din egen boble, sier Wessel-Aas. Det samme mener juslektor Trine Baumbach ved Københavns universitet.- Dette er en påminnelse om at de spillereglene som gjelder utenfor sosiale medier også gjelder i sosiale medier. Det som kun er ment som en spøk eller guttestrek, kan også være så krenkende at det er en straffbar handling, sier hun til Berlingske. De tre lærerne krever også 5000 kroner hver i oppreisning. Erstatningssaken skal avgjøres i en egen rettssak, skriver Berlingske. Ifølge forsvareren er 18-åringen svært lei seg for det som har skjedd. - Man skal være varsom og ha klart for seg hva man gjør når man ferdes på nettet og sosiale medier som ung. Man sitter kanskje litt i sin egen verden og tror ikke at det er virkeligheten. Det viser denne dommen med all tydelighet at det er, sier Broe Andersen.
Den danske gutten opprettet falske Facebook-profiler for tre av sine kvinnelige lærere og sendte sexmeldinger til fremmede menn.